b'\n_START_ARTICLE_\nAmerikansk cocker spaniel\n_START_SECTION_\nGenerell omtale\n_START_PARAGRAPH_\nAmerikansk cocker er opprinnelig en jakthund som tilh\xc3\xb8rer gruppen med apporterende fuglehunder, i gruppen med spaniels, som ogs\xc3\xa5 regnes som st\xc3\xb8tende hunder. Den er litt mindre og har en mer kompakt kropp enn engelske cocker. Den regnes som en snill og kj\xc3\xa6rlig hund med glimrende egenskaper som familiehund. Rasen er utholdende og har en hendig st\xc3\xb8rrelse. Som andre spaniels har den en glimrende luktesans og regnes som en god all-round brukshund. Som spaniels flest trives den med mye mosjon og lange turer, sommer som vinter, til tross for den moderate st\xc3\xb8rrelsen. Pelsen krever ganske mye stell, p\xc3\xa5 l\xc3\xb8pende basis.\n_START_SECTION_\nRasestandard\n_START_PARAGRAPH_\nDen amerikanske cockeren er den minste i gruppen, med solid, kompakt kropp. Den skal ha et jevnt temperament uten noen tegn til vekhet. Uttrykket er intelligent, v\xc3\xa5kent , mykt og hengivent under tydelig markerte \xc3\xb8yenbrynsbuer. Snuten er bred og neseborene er velutviklede som det h\xc3\xb8ver seg en jakthund. \xc3\x98ynene er runde og store. Fargen er m\xc3\xb8rk brun (jo m\xc3\xb8rkere jo bedre). \xc3\x98rene er dr\xc3\xa5peformede og lange._NEWLINE_Hunden har kraftig beinstamme og muskul\xc3\xb8se lemmer. Kneleddet er moderat vinklet. Potene er tette, store, runde og faste. Overlinjen skr\xc3\xa5ner lett med en sterk rygg. Brystet skal v\xc3\xa6re dypt. Halen er b\xc3\xa5ret i linje med ryggens forlengelse eller litt h\xc3\xb8yere. Under bevegelse er halens bevegelser livlige._NEWLINE_Selv om amerikansk cocker spaniel er den minste av fuglehundene, skal den ha typiske bevegelser for denne gruppen. Bevegelsene skal v\xc3\xa6re koordinerte, flytende og uten anstrengelse. _NEWLINE_Pelsen er kort og fin p\xc3\xa5 hodet, men p\xc3\xa5 resten av kroppen er pelsen av middels lengde. \xc3\x98rer, bryst, buk og ben har godt beheng men ikke s\xc3\xa5 mye at det p\xc3\xa5virker utseende og funksjon. Pelsen skal v\xc3\xa6re silkemyk, flat eller lett b\xc3\xb8lget og av struktur slik at den er lettstelt. Tillatte farger er ensfarget sort (inkl. sort med tan), ensfarget fra m\xc3\xb8rkeste r\xc3\xb8d til lyseste krem samt brun og brun med tan og flerfarget med to eller flere godt avgrensede farger (en farge m\xc3\xa5 v\xc3\xa6re hvit). _NEWLINE_Mankeh\xc3\xb8yde: hannhunder 38 cm. +/- 1,5 cm. (idealh\xc3\xb8yde 39 cm.), tisper 36 cm +/- 1,5 cm (idealh\xc3\xb8yde 36 cm).'